《枫岭》
清代·朱圭

大竿与枫岭，名异实不殊。川原甫夷旷，再束尤嵚岖。

攀登二百甫，天半郁以舒。复上羾椽栾，历历摩星榆。

岩疆划闽浙，居保从无诸。阴阳异凉燠，悬派分注趋。

老僧涅槃竟，谁为装蜕躯。俛首兀不化，过客三叹吁。

菩提本非树，何事标枯株。蜂涌岭头泉，逝者如斯夫。

作者简介：江苏吴县人，字上如。刻板名手。雕刻书画精细工致。曾刻河南刘源所绘凌烟阁功臣像及金史所择两汉至宋名人图像，为时所称。选入养心殿供事，凡大内字画俱出其手。授为鸿胪寺叙班。